**Központi pályáztatás, műszaki tartalom meghatározása**

**1, A munka megnevezése:**

Salgótarján, Füleki út 3048. hrsz.-ú ingatlan gázellátását biztosító középnyomású gázelosztó vezeték tervezése-kivitelezése.

**2, Általános információk:**

Árajánlatot az engedélyezési tervdokumentáció elkészítésére, engedélyeztetésre és a kivitelezési munka elvégzésére kérünk.

A munka **nem** építési engedély köteles

Kivitelezés végső határideje: A tervezésnek, engedélyeztetésnek és kivitelezésnek a szerződés aláírásától számított **100 naptári napon belül** kell megtörténnieazzal, hogy az elosztó vezeték építésére maximum 60 nap fordítható.

**3, A gázellátáshoz szükséges létesítmény (nyomásfokozatonként):**

**A tervezett vezeték üzemnyomása: 3 bar**

**A tervezett elosztóvezeték anyaga, mérete:**

* **PE100/G, SDR11 63x5,8 (MSZ EN 1555) kb. 96 m**
* **D250/63 PE elektrofitting megfúró-idom** (csatlakozási pont) **1 db**

**A tervezett leágazó vezeték anyaga, mérete:**

* **PE100/G, SDR11 32x3,0 (MSZ EN 1555) 1 db (kb. 7 m)**
* **D63/D32 nyeregidom 1 db**

**4, Építési terület általános ismertetése:**

Az építési terület Salgótarján város Füleki út - Zrínyi Miklós utca (Báthory tér) találkozásától a Füleki út 3048. hrsz.-ú ingatlanig van kijelölve.

Az útkezelő előírása alapján az aszfaltozott úttest félpályás helyreállítása szükséges.

A terület földhivatalilag rendezett.

Csatlakozás az üzemelő D250 PE középnyomású gázelosztó vezetékekre D250/63 PE elektrofitting nyomás alatti megfúró-idommal.

**5, Tervezési, építési határok, élőrekötési pont kialakítása:**

A tervezési és építési határok a helyszínrajz szerint.

A Füleki út - Zrínyi Miklós utca (Báthory tér) találkozásában üzemelő, D250 PE középnyomású gázelosztó vezetékre csatlakozva, a Füleki úton, aszfaltozott úttestben, a 3048. hrsz.-ú ingatlanig építendő gázelosztó vezeték.

Élőrekötési pont kialakítása és az élőrekötés tervezett ideje:

A TIGÁZ-DSO Kft. Hálózatfejlesztés és a Hálózat Üzemeltetés szervezeti egységek közötti egyeztetésről felvett, a pályázat mellékletét képező jegyzőkönyv szerint.

Élőrekötés módja: D250/63 PE elektrofitting nyomás alatti megfúró-idommal.

A rákötés időpontjával kapcsolatos korlátozás:

**Az élőrekötési pont kialakítását fűtési idényen kívül kell elvégezni, ezt a munkát a területi üzemeltetési egységnél meg kell rendelni.**

Az élőrekötési pont kialakítása, beépítendő elzáró szerelvények:

Típusa : -

Helye : -

A tervezett vezeték védőtávolságának meghatározása a 21/2018. (IX.27.) ITM rendelet *Mellékletének IV. fejezet* alapján történjen. A tervezett vezeték védőtávolságát a jogszabályi és egyéb hatósági előírások figyelembe vételével a lehető legkisebb mértékűre kérjük meghatározni.

**A *vállalkozási szerződés megkötésekor* a TIGÁZ-DSO Kft. Hálózatfejlesztés *jegyzőkönyvben rögzíti a megépíteni kívánt gázelosztó vezeték nyomvonalát (hosszát), valamint a leágazó vezetékek darabszámát*, ezért a D63 PE 100/G SDR 11 *gázelosztó vezeték építésének és a leágazó vezetékek fajlagos árát is meg kell adni* az ajánlatban.**

**6, Leágazó vezeték:**

**A tervezett gázelosztó vezeték nyomvonala mentén minden érintett ingatlanhoz *meg kell tervezni* a leágazó vezetéket**!

A leágazó vezetékek

* PE100/G, SDR11 32x3,0 (MSZ EN 1555) méretű és anyagú csőből készülnek
* a gerincvezetékre D63/32 nyeregidommal kapcsolódnak
* a telekhatáron ún. fali felállással kerül kialakításra (3048. hrsz.)

**7, Földhivatali adatok, nyomvonal:**

A vezeték használatba vétele illetve az üzembe helyezése során az esetlegesen felmerülő tervmódosítás és a vezetékjogi, használati jogi kérdések rendezése a Vállalkozó feladatát képezik.

A földhivatali tulajdoni lapok a műszaki tartalom meghatározás mellékletét képezik.

A tervezett gázvezeték nyomvonala az alábbi földrészleteket érinti vagy érintheti:

|  |  |  |  |
| --- | --- | --- | --- |
| Megnevezés | Helyrajzi szám | Tulajdonos | Művelési ág |
| **út** | 3064/4. | Magyar Állam (Magyar Közút) | közút |
| **út** | 3064/17. | Salgótarján Megyei Jogú Város Önkormányzata | járda |

**8, Normatív dokumentumok:**

A vállalkozó az alábbi normatív dokumentumok vonatkozó követelményeit köteles figyelembe venni, illetve a kivitelezési munka során betartani, előírásainak érvényt szerezni:

• a kivitelezési tervdokumentáció

• a Földgázelosztói engedélyes nyilatkozata

* 21/2018. (IX.27.) ITM rendelet

• a hatóságok, közművek előírásai

• az új vezetéképítési munkarészeknél

a 2201\_05\_DU\_01\_C\_2018 TT 1000 Gázelosztó vezeték létesítése technológiai utasítás

• az elkészült vezeték élőrekötési és üzembehelyezési munkarészeknél továbbá kiváltási munkarészeknél

a 2201\_06\_DU\_01\_C\_2018 TT 2000 Gázelosztó hálózat üzemeltetés technológiai utasítás

• geodéziai és vezetékjogi munkarészeknél

a 2201\_09\_DU\_01\_C\_2018 TT 5000 Térképészeti és szolgalmi jogi dokumentumok kezelése technológiai utasítás

• a technológiai utasítások III. Hivatkozások fejezetében szereplő normatív dokumentumok vonatkozó előírásai

• ML\_59/2010-V.11. Műszaki leírás szolgáltatás beszerzésére vonatkozó szerződésekben érvényesítésre kerülő munka-, tűz- és környezetvédelmi követelményekhez

• a 2201\_10\_DU\_01\_C\_2018 TIGÁZ-DSO Kft. Robbanásvédelmi dokumentáció

minőségirányítási dokumentum.

A technológiai utasítások a [www.tigazdso.hu/dokumentumok/technologiai-utasitasok](file:///C:\Users\sarosi.bela\AppData\Local\Microsoft\Windows\Temporary%20Internet%20Files\bercsenyi%20tibor\Local%20Settings\Temporary%20Internet%20Files\Content.Outlook\Q5OKB91R\www.tigazdso.hu\dokumentumok\technologiai-utasitasok) helyen az ajánlatkérő TIGÁZ-DSO Kft. honlapján nyilvánosan elérhetők.

A TIGÁZ-DSO Kft. ML\_59/2010-V.11. Műszaki leírás valamint a Robbanásvédelmi dokumentáció minőségirányítási utasítás nyomtatott vagy elektronikus formában az ajánlatkérés részét képezze.

**9, Megfelelőség tanúsítás:**

A műszaki-biztonsági követelményeknek való megfelelést az ML\_59/2010-V.11. Műszaki leírás 2. sz. és 3. sz. mellékletének az ajánlathoz történő csatolásával kell az ajánlattevőnek bizonyítani.

**10, Felelősségbiztosítás:**

A 1601\_01\_F\_C\_2018 azonosítójú Beszerzés és pályáztatás folyamata utasítás szerint a jelen műszaki tartalomban meghatározott munka elvégzéséhez, a nyertes vállalkozónak rendelkeznie kell a 1601\_01\_F\_C\_2018\_M-04 táblázat szerinti felelősségbiztosítással.

Biztosítási kategória: 1

A Vállalkozó köteles az alábbi felelősségbiztosításokat a szerződés aláírásától számított 8 munkanapon belül megkötni.

* Általános, tevékenységi felelősségbiztosítás
* Szolgáltatói felelősségbiztosítás, beleértve a szolgáltatás tárgyát is
* Speciális kiegészítés:
  + Munkáltatói felelősségbiztosítás

|  |  |  |  |
| --- | --- | --- | --- |
| Eger, 2018. 10. 30. |  |  |  |
|  |  |  | ***Magi Attila***  *vezetékfejlesztési főmunkatárs* |